**Til alle medlemmer i Sommervirke Vest. 17-10-2019**

Bestyrelsen har i går afholdt ekstraordinært byggemøde med entreprenøren. Entreprenøren er kommet et stykke foran tidsplanen, og gravearbejdet i sommervirke øst er afsluttet med udgangen af denne måned.

Vi starter derfor op i sommervirke vest mandag d. 4. november, så vær opmærksom på følgende:

**27/10-2019. Inden denne dato, der skal i have sat jeres markeringspinde, samt lavet hul i hæk eller hegn.**

**03/11-2019. Sommervirke Vest bliver lukket for alt bilkørsel og parkering. Der må ikke holde nogen biler på vejene eller på parkeringspladserne langs Elmevej og Ahornvej.**

**Husk at få tømt jeres tanke, hvis de er fyldte senest d. 1-11-2019.**

Hvis det er muligt, på grund af gravearbejdet, så må man godt parkere på sin grund fra torsdage 18:00 til søndage 24:00 – hvis man altså har lavet en parkeringsplads på sin grund. Har man ikke det, betyder det, at man må finde andre parkeringsmuligheder udenfor haveforeningen sommervirke vest.

Ligeledes vil der ikke blive accepteret materialekørsel – f.eks. til diverse byggerier i tidsrummet fra mandag morgen kl. 6.00 til torsdag aften kl. 18:00, uden forudgående aftale med bestyrelsen.

Hvis entreprenøren bliver forsinket i sit arbejde på grund af parkerede biler på veje/parkeringsplads, kan det udløse en regning til den pågældende lejer, som vil blive opkrævet sammen med den månedlige haveleje.

Med venlig hilsen

Bestyrelsen